**N Á V R H**

**OPATRENIE**

**Ministerstva financií Slovenskej republiky**

**z  ... 2013**

**č. MF/17694/2013-74,**

**ktorým sa mení a dopĺňa opatrenie Ministerstva financií Slovenskej republiky z 13. decembra 2007 č. MF/27076/2007-74, ktorým sa ustanovujú podrobnosti o postupoch účtovania a podrobnosti o usporiadaní, označovaní a obsahovom vymedzení položiek  účtovnej závierky pre účtovné jednotky účtujúce v sústave jednoduchého účtovníctva, ktoré podnikajú alebo vykonávajú inú samostatnú zárobkovú činnosť, ak preukazujú svoje výdavky vynaložené na dosiahnutie, zabezpečenie a udržanie príjmov na účely zistenia základu dane z príjmov v znení neskorších predpisov**

Ministerstvo financií Slovenskej republiky podľa § 4 ods. 2 zákona č. 431/2002 Z. z. o účtovníctve v znení neskorších predpisov (ďalej len „zákon“) ustanovuje:

Čl. I

Opatrenie Ministerstva financií Slovenskej republiky z 13. decembra 2007 č. MF/27076/2007-74, ktorým sa ustanovujú podrobnosti o postupoch účtovania a podrobnosti o usporiadaní, označovaní a obsahovom vymedzení položiek  účtovnej závierky pre účtovné jednotky účtujúce v sústave jednoduchého účtovníctva, ktoré podnikajú alebo vykonávajú inú samostatnú zárobkovú činnosť, ak preukazujú svoje výdavky vynaložené na dosiahnutie, zabezpečenie a udržanie príjmov na účely zistenia základu dane z príjmov (oznámenie č. 628/2007 Z. z.) v znení opatrenia z 27. novembra 2008 č. MF/24101/2008-74 (oznámenie č. 502/2008 Z. z.),  opatrenia z 12. marca 2009 č. MF/10154/2009-74 (oznámenie 100/2009 Z. z.), opatrenia z 3. decembra 2009 č. MF/25454/2009-74 (oznámenie č. 527/2009 Z. z.), opatrenia z 30. novembra 2010 č. MF/25065/2010-74 (oznámenie č. 458/2010 Z. z.) a opatrenia z 15. decembra 2011 č. MF/26567/2011-74 (oznámenie č. 565/2011 Z. z.) sa mení a dopĺňa takto:

V § 4 ods. 9 v prvej vete sa za slovom „nájomné“ vkladá čiarka a slová „opravy a udržiavanie hmotného majetku, výdavky na školenie a odborné semináre“ a v druhej vete sa za slovom „majetku“ vkladá čiarka a slová „zostatková cena predaného dlhodobého hmotného majetku“.

V § 13 ods. 4 sa vypúšťajú slová „okrem cenných papierov určených na obchodovanie“.

V § 13 sa vypúšťajú odseky 5, 7, 10 až 12.

Doterajšie odseky 6, 8 a 9 sa označujú ako odseky 5 až 7.

V § 22 odsek 2 znie:

„(2) Vzor účtovnej závierky a vysvetliviek na jej vyplňovanie sú uvedené v prílohe.“.

V § 22 sa vypúšťa odsek 3.

Doterajšie odseky 4 až 5 sa označujú ako odseky 3 až 5.

Za § 23f sa vkladá § 23g, ktorý vrátane nadpisu znie:

„§ 23g

Prechodné ustanovenie k úpravám účinným od 1. januára 2014

Vzor účtovnej závierky v znení účinnom od 1. januára 2014 vrátane vysvetliviek sa použije po prvýkrát pri zostavovaní účtovnej závierky za rok 2013.“.

Príloha č. 1 sa nahrádza prílohou k tomuto opatreniu.

Prílohy č. 2 až 4 sa vypúšťajú.

Čl. II

Toto opatrenie nadobúda účinnosť 1. januára 2014.

Peter Kažimír

 podpredseda vlády a minister financií